als_Latn dik_Latn sag_Latn
Bizneset e huaja, italianët në numër, grekët në para
03/06/2017
03/06/2017
Të dhënat zyrtare nga Instituti i Statistikave tregojnë se impakti i kapitalit të huaj në punësim është jo i vogël.
Sipas INSTAT, aktualisht bizneset e hapura nga investitorët e huaj punësojnë rreth 120 mijë shqiptarë, duke dhënë gati 13 për qind të totalit të punësimit në ekonomi.
Por nga cilat shtete vijnë kryesisht sipërmarrësit e huaj që bëjnë biznes në Shqipëri? Të dhënat tregojnë se gati gjysma tyre vijnë nga një vend i vetëm. Ai është Italia.
Sipas INSTAT, aktualisht Shqipëria numëron mbi 2.660 biznese me kapital italian, pjesa më e madhe e të cilave është në fushën e shërbimeve.
Pas Italisë renditet Greqia, ndërsa në vendin e tretë janë shqiptarët nga Kosova. Por renditja e numrit të ndërmarrjeve sipas origjinës nuk përkon me vlerën e investimeve.
Edhe pse italianët kanë numrin më të madh të ndërmarrjeve, ata që kanë investuar më shumë para në ekonominë shqiptare janë grekët.
Sipas Bankës së Shqipërisë, në vlerë monetare investimet e realizuara nga kompanitë e huaja aktualisht llogariten 5 mld euro dhe 25% e tyre kanë ardhur vetëm nga Greqia.
Ndërsa vlera e investimeve italiane është dukshëm më e ulët, çka tregon se sipërmarrësit italianë kanë investuar kryesisht në biznese të vogla, ose ndërmarrje që kërkojnë pak kapital.
/ Top Channel
LAJME TE NGJASHME
MË TË LEXUARAT
- Heronjtë shqiptarë të Londrës shpëtuan 130 vetë nga agresorët
- Ish-bosi i mafias, Toto Riina pranë lirimit
- Shtëpia më e shtrenjtë në Hawaii
- UEFA shpall skuadrën e vitit. 8 nga Reali, 3 nga Juve
- Rusia, plan për destabilitet në Ballkan. “The Guardian” zotëron dokumentet
- Rama: Kërkoj mandat të plotë. Pakti me PD, hyjmë në një fazë të re
- Meta: S’u tremba nga Berisha, jo më nga presionet e Tom dhe Jerry
- Juventus, kohë ndryshimesh pas finales së humbur të Championsit
- Injoroi tornadon
- Fiks Fare / Çelet sezoni turistik, plazhet në mëshirë të fatit
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn